A Brief Introduction to Astrology: The Signs - Astrodienst Guest user u1362555439
26-Jul-2017, 08:36 UT/GMT For Rent: 2 Bedroom Flat, 40, Agbele Ikoro Street, Grammar School, Ikorodu, Lagos | 2 Beds, 1 Baths (Ref: 328999)
Total package is N250,000
Property Ref: 328999 Added On: 29 Oct 2018 Last Updated: 29 Aug 2019 10 feite oor Augustus-babas - Goeie Huishouding
Tuis » 10 feite oor Augustus-babas
Of jy nou self ’n Augustus-baba is en of jy een gaan hê, hierdie feite gaan jou dalk verras. Deur Emma Baty
1. Hulle is dikwels selfversekerd, sterk en georganiseerd
Augustus-babas is óf Leeus óf Maagde, en dit is maklik om van mense te hou wat onder hierdie twee tekens gebore is, sê dr. Athena Perrakis, ’n astroloog en die uitvoerende hoof van die kristalmaatskappy Sage Goddes in die VSA. “Leeus is selfversekerd,” verduidelik sy. “Hulle is baie sterk mense, fisiek en geestelik, en hulle het ’n baie sterk wil. Verder is hulle ook baie trots en charismaties.”
Maagde het net soveel aantreklike persoonlikheidseienskappe, sê sy: “Hulle is baie georganiseerd, baie presies en detailgeoriënteerd. Hulle is betroubaar en hulle is ook intelligente, praktiese mense. Hulle is ook charismaties, maar by hulle is dit ’n stille charisma.”
2. Hulle is in goeie geselskap
’n Magdom gewilde sterre is in Augustus gebore, soos Blake Lively, Anna Kendrick, Mila Kunis, Kylie Jenner, Jennifer Lawrence en Demi Lovato, om maar net ’n paar te noem. Augustus-babas deel ook ’n geboortemaand met drie voormalige presidente: Barack Obama, Bill Clinton en Lyndon B. Johnson.
3. Hulle sal waarskynlik in leiersposisies aangestel word
Moenie verbaas wees as jou baas in Augustus gebore is nie. Perrakis verduidelik dat mense wat hul verjaarsdag hierdie tyd van die jaar vier, geneig is om hoë poste te beklee. “Danksy hul charisma en selfvertroue is hulle van nature sterk leiers.”
4. Hulle pas dikwels by ander Augustus-babas
Perrakis is ’n Leeu en haar man ’n Maagd, en sy sê dat hierdie soort pare nie vreemd is nie. Leeus word deur die son regeer, dus is hulle ongelooflik passievol. Maagde word weer deur Mercurius regeer en is uitstekende kommunikeerders en koördineerders.
“Hulle vorm ’n mooi balans en al sou ’n mens nie dink dat hulle goeie pasmaats is nie, is daar heelwat Leeu/Maagd-verhoudings. Op die ou end vul hulle mekaar goed aan,” sê sy.
5. Hulle geboorteblom is die swaardlelie
Het jy geweet dat daar iets soos geboorteblomme is? Die swaardlelie is Augustus s’n en verteenwoordig karaktereienskappe soos krag en morele integriteit. Danksy hul swaardvormige blare word daar gesê dat wanneer jy vir iemand ’n ruiker swaardlelies gee, jy “die ontvanger se hart met hartstog deurboor.”
6. Hulle is geneig om met Waterdraers en Visse koppe te stamp
As jy na ’n astrologiewiel kyk, is dit maklik om te sien met wie ’n Augustus-baba nié oor die weg sal kom nie,” sê Perrakis. Die teken regoor joune is die een waarmee jy die minste versoenbaar is. Vir die Leeu is dit die Waterdraer en vir die Maagd is dit die Vis. “Dit sal die mees uitdagende verhoudings wees,” sê Perrakis.
7. Hulle is slim (maar moeilike) kinders
Leeus en Maagde se sterk persoonlikhede kom reeds vroeg na vore. “Leeu- sowel as Maagd-kinders is baie slim. Selfs as babas is hulle geneig om vinniger as ander kinders te ontwikkel,” sê Perrakis. Hierdie vlak van intelligensie en hul eiewillige benadering tot die lewe maak hulle onstuitbaar. “Ouers van Leeus en Maagde moet nie net voorbereid wees om hul kinders te leer nie, maar ook om déúr hul kinders geleer te word,” waarsku sy.
8. Hulle is lief vir die kollig
Gaan kyk of jou gunsteling-akteur of -sanger ’n Augustus-baba is, want veral Leeus floreer in kreatiewe rigtings waar hulle nie deur reëls aan bande gelê word nie. “Daar is baie kunstenaars wat Leeus is,” sê Perrakis. “Omdat hulle so charismaties is, sal jy ook heelwat Leeus in die uitvoerende kunste en vermaakbedryf aantref.”
9. Hulle is gewoonlik goeie leermeesters
Leeus en Maagde maak wonderlike leermeesters, binne sowel as buite die klaskamer. Augustus-babas moet dit tot hul voordeel probeer gebruik, ongeag watter loopbaan hulle kies. “Hulle is dikwels uitmuntende onderwysers aangesien hulle oor ’n natuurlike gesag beskik,” sê Perrakis.
10. Hulle geboortesteen is die peridoot
Hierdie groen steen word dikwels met ’n smarag verwar, maar hy het sy eie skakering en is net so mooi. Navorsing toon dat wanneer ’n peridoot met goud gekombineer word, dit towerkragte ontwikkel, en selfs nagmerries kan besweer.
Uit: Redbook US
Wanneer geboortevlekke op babas en kinders ’n bekommernis is
Jy sal verbaas wat jou sterreteken van jou sê ... of dalk nie? Deur Sarah Schreiber